Iżrael u l-Ħamas qablu fuq waqfien mill-glied għal 72 siegħa fil-medda ta’ Gaża. Il-ftehim beda mit-tmienja ta’ dalgħodu. Sadanittant, taħditiet għal ftehim għal waqfien mill-ġlied iżjed fit-tul mistennija jibdew fil-Kajr fl-Eġittu. Mindu Iżrael beda l-attakki tiegħu fuq Gaża fit-tmienja ta’ Lulju li għadda, iżzjed minn 1,420 Palestinjan inqatlu, l-iżjed nies pajżana. Min-naħa l-oħra, 61 suldat Iżraeljan, żewħ nies pajżana Iżraeljani u persuna ta’ nazzjonalità Tajlandiża nqatlu fl-attakki.